שתולים

שְׁתוּלִים הוא מושב במישור החוף הדרומי, סמוך לאשדוד, השייך לתנועת המושבים ולמועצה אזורית באר טוביה, בה הוא מהווה את היישוב המאוכלס ביותר. במושב מתגוררים כ-2,200 תושבים (נכון לשנת 2022). היסטוריה המושב הוקם בשנת 1950 על ידי עולים מתימן על אדמות העיירה הערבית איסדוד שננטשה ופונתה במלחמת העצמאות.. שמו לקוח מהפסוק: "שתולים בבית ה' בחצרות אלוהינו יפריחו" (תהילים צ"ב, י"ד). שמו הראשון של המושב היה ביתניה הדרומית. המושב שוכן ממזרח לכביש 4, סמוך למחלף עד הלום. המושב מוקף בנחל לכיש ונחל האלה, ולכן סבל מהצפות רבות. בשנת 1951 נותק בגלל שיטפון ונזקק לסיוע צה"ל לשם קבלת אספקה. קלוב התעופה לישראל סייע לתושבים המנותקים על ידי הטלת מזון מהאוויר. המושב נותק שוב בדצמבר 1953‏. בעקבות זאת נסלל כביש גישה נוסף למושב דרך באר טוביה. בשנת 1967 הוצפו חלקים נרחבים מהמושב ותושבים רבים פונו מבתיהם. בשנת 1995 החל מהלך להקמת יחידות דיור בהרחבה של המושב. במושב פועל בשנים האחרונות קן של תנועת הנוער התנועה החדשה. קישורים חיצוניים אתר האינטרנט הרשמי של שתולים שתולים, ברשת החברתית פייסבוק שתולים (ישראל), דף שער בספרייה הלאומית הערות שוליים